CELEX: 32019R0705
Language: fi
Date: 2019-05-02 00:00:00
Title: Komission täytäntöönpanoasetus (EU) 2019/705, annettu 2 päivänä toukokuuta 2019, tiettyjen tavaroiden luokittelusta yhdistettyyn nimikkeistöön

8.5.2019   
               
               
                  FI
               
               
                  Euroopan unionin virallinen lehti
               
               
                  L 120/8
               
            
         KOMISSION TÄYTÄNTÖÖNPANOASETUS (EU) 2019/705,
         annettu 2 päivänä toukokuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä tarkoitetun tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä toukokuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Muovista tehty hyrrä, jossa on laukaisin ja vetonaru.
                        Hyrrä saadaan liikkeeseen laukaisijalla ja vetonarulla. Sitä voidaan käyttää itsenäisesti ihmisten ajanvietteeksi. Vaihtoehtoisesti kaksi tai useampi henkilö voi käyttää niitä kahta tai useampaa (laukaistuina tähän tarkoitetulle kulhon muotoiselle (tullille erikseen esitettävälle) areenalle) ja kilpailla siitä, kuka saa työnnettyä ulos vastustajien hyrrän.
                        Katso kuva (*1)
                        
                     
                     
                        9503 00 95 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 00  ja 9503 00 95  nimiketekstien mukaisesti.
                        Tavara on hyrrä, jota pidetään nimikkeen 9503 00  leluna (ks. myös harmonoidun järjestelmän selitykset, nimike 9503 , D kohdan 19 alakohta). Sillä on ihmisten ajanvietteeksi tarkoitetun lelun objektiiviset ominaisuudet.
                        Vaikka tavaraa voidaan käyttää kahden tai useamman henkilön väliseen kilpailuun, tällainen käyttö ei ole olennainen osa tavaran objektiivisia ominaisuuksia, kun se esitetään tullille erikseen (ilman tähän tarkoitettua areenaa). Sen vuoksi luokittelu nimikkeen 9504  seurapelivälineeksi tai pelilaitteeksi sisätiloja varten ei tule kyseeseen.
                        Tavara on sen vuoksi luokiteltava CN-koodiin 9503 00 95  muuksi muovileluksi.
                     
                  
               (*1)  Kuva on ainoastaan ohjeellinen.